Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Александра Божиновска со службена легитимација број 28-0011 и Арифе Адеми со службена легитимација број 28-0013 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Скопје застапуван од Директорот Изеир Мемеди и со Записник ИП1 број 16-380 од 07.09.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019 и 302/2020, 311/2020, 163/2021 , 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

Се наредува на Јована Георгиева, Раководител на Службата за брак и семејство и заштита од семејно насислтво при ЈУ Меѓуопштински центар за социјална работа Скопје (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, во постапката за остварување на право од социјална заштита да постапува по барањето уп1 0801-354 од 19.04.2023 година за регулирање на личните односи и непосредни контакти на малолетните деца Н и Н.Н, со родителот со кој не живеат, односно нивниот татко, да донесе решение, согласно член 282 од Законот за социјалната заштита.

**Рокот за извршување на изречената инспекциска мерка 5 дена од приемот на решението и постојано**

 2. Раководното или друго лице во установата за социјална заштита е должен веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки .

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеа 3 од Законот за социјалната заштита преку инспекторите за социјална заштита Александра Божиновска со службена легитимација број 28-0011 и Арифе Адеми со службена легитимација број 28-0013, изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Скопје со седиште на ул. ,,Никола Вапцаров,, број 11, Скопје на ден 06.09.2023 година застапуван од Директорот Изеир Мемеди и состави записник ИП1 број 16-380 од 07.09.2023 година, во кој се констатирани недостатоци и неправилности во постапката за регулирање на лични односи и непосредни контакти на малолетните деца со родителот со кој не живеат.

Инспекцискиот надзор е извршен над применувањето и спроведувањето на Законот за социјалната заштита, Законот за семејството („Службен весник на Република Македонија” број 80/92, 09/96, 38/2004, 33/2006, 84/2008, 67/2010, 156/2010, 39/2012, 44/2012, 38/2014, 115/2014, 104/2015, 150/2015 и ,,Службен весник на РСМ,, број 53/2021), подзаконските, општите, поединечните и другите акти донесени врз нивна основа, со цел да се утврди постапувањето на Центарот во предметот на М.Ш. и И. В. од Скопје , во постапката за регулирање на лични односи и непосредни контакти на малолетните деца Н.Н. и Н.Н. со родителот со кој не живеат, нивниот татко за што составен е Записник ИП1 број 16-380 од 07.09.2023 година, во кој се констатирани недостатоци и неправилности во постапката.

Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение

 **Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-380 од 14.09.2023 година.

 Инспектори за социјална заштита :

 Александра Божиновска

 Arife Ademi